staqsa lill- Ministru għall-Iżvilupp Sostenibbli, Ambjent u Tibdil fil-Klima: Jista' l-Ministru jgħid x'passi u x'inizjattivi se jittieħdu f'Wied il-Għajn marbuta hekk imsejjaħ "Magħluq"? Fil-Magħluq ta' Marsaskala diġà ttieħdu numru ta' inizjattivi sabiex dan is-sit ikun imħares u mmaniġġjat aħjar, liema miżuri li ser ikomplu jiġu attwati minn diversi entitajiet kemm f'dan il-Ministeru kif ukoll f'Ministeri oħra. Fost l-inizzjattivi hemm xogħol immirat biex titjieb il-kwalità tal-ilma u t-tneħħija ta' speċi li mhumiex naturalment tal-post, il-kontroll tal-firien, kif ukoll miżuri biex tinżamm l-indafa tal-post billi jitneħħa, b'mod regolari, skart mormi minn membri tal-pubbliku u/jew li jinġabar fis-sit b' mod naturali. Sar ukoll xogħol ta' manutenzjoni mal-fence li f'partijiet ġiet magħmula mill-ġdid. Dawn il-miżuri jagħmlu wkoll parti mill-Pjan tat-Tmexxija għas-sit.
WIED IL-GĦAJN – ŻONA MSEJJĦA "MAGĦLUQ" – PASSI U INIZJATTIVI.